Trump ashpërson retorikën kundër bandës “MS-13”
Presidenti premton të ndalojë ndihmat për vendet që lejojnë kriminelët të futen në Shtetet e Bashkuara
Presidenti amerikan Donald Trump është zotuar që të bëjë ndryshime “radikale” ndaj praktikave për ndihmat duke pezulluar ndihmat qeveritare ndaj vendeve që lejojnë futjen e individëve me të kaluar kriminale në Shtetet e Bashkuara. Presidenti Trump foli gjatë një takimi në Nju Jork, një shtet që po lufton bandat kriminale. Zyrtarët e Nju Jorkut e njohën presidentin me përparimet e bëra në shpërbërjen e bandës së dhunshme “Mara Salvatrucha” që njihet edhe si “MS-13”. Grupi “MS-13” filloi në vitet 80-të në Los Angeles nga emigrantët nga El Salvadori. Banda është zgjeruar me përfshirjen e hondurasve, guatemalasve, meksikanëve dhe shtetasve nga vende të tjera të Amerikës Qendrore dhe Jugore. Motoja e bandës është “vrit, përdhuno dhe kontrollo”. tha Presidenti Trump. Presidenti e ka bërë ndër prioritetet kryesore eliminimin e bandës “MS-13”. Ai vlerësoi Agjencinë e Imigracionit për burgosjen dhe dëbimin e mijëra pjestarëve të bandës. Një zyrtar i lartë i agjencisës tha se 4,800 pjestarë të bandës, përfshi qindra udhëheqës dhe bashkëpunëtorë të “MS-13”, u arrestuan një vit më parë në të gjithë vendin. Thomas Homan është drejtor në detyrë i Agjencisë për Imigrancionin dhe Doganat. Presidenti Trump tha se vendet që lejojnë kriminelët e tyre të futen në Shtetet e Bashkuara do të penalizohen. Kritkët thonë se presidenti po përdor frikën nga bandat për të avancuar axhendën e tij kundër imigrancionit. Angel Reyes është aktivist për imigracionin. Grupe veprimtarësh lokalë dhe familje u mblodhën jashtë vendit ku mbahej takimi me Presidentin Trump për të protestuar kundër bastisjeve të kohëve të fundit ndaj imigrantëve pa dokumente në Nju Jork.